
VIZIUNE ȘI OBIECTIVE STRATEGICE
	VIZIUNEA DE DEZVOLTARE A POLULUI NAŢIONAL DE CREŞTERE – ZONA METROPOLITANĂ CONSTANŢA


<Motto>
Constanța 2030 – Dinamică și plină de viață

Viziunea de dezvoltare a Polului Naţional de Creştere - Constanţa are în vedere impunerea Zonei Metropolitane Constanţa ca un centru multifuncţional competitiv al României şi principalul polarizator economic în regiunea Mării Negre, avându-se în vedere totodată dezvoltarea durabilă a întregii zone şi reducerea discrepanţelor actuale de dezvoltare dintre cele 16 localităţi care compun polul de creştere. 
Constanţa va fi o metropolă europeană, un pol de creștere și o zonă turistică în expansiune, cu o economie solidă și competitivă şi un standard de viaţă ridicat pentru toţi locuitorii săi.
Obiectivul pe termen mediu și lung este acela de a asigura un spațiu metropolitan funcțional, un cadru urban adecvat care să ofere condiții optime de viață locuitorilor săi și să genereze oportunități pentru aceștia, precum și pentru alte persoane care vor să se stabilească aici, unul din scopurile urmărite fiind și acela de a crește din punct de vedere demografic, în special în zona activă a populației, stimulând migrația pozitivă și atratgerea de tineri și de capital uman calificat.
Un pilon al viziunii de dezvoltare al Zonei Metropolitane Constanța îl reprezintă integrarea măsurilor inovative și utilizarea noilor tehnologi în viața orașul, stimulând astfel progresul în acestă direcție, urmărind facilitarea transformării digitale și implementarea conceptului de SMART CITY.
O altă țintă asumată, pe termen scurt, mediu și lung la nivelul Strategiei, o constituie alinierea la obiectivele Uniunii Europene privind neutralitatea climatică și protecția și conservarea mediului, promovând, încurajând, adoptând și implementând cele mai adecvate soluții și intervenții privind tranziția la o economie și la o societate rezilientă, circulară, verde, curată și eficientă din punct de vedere energetic, bazată pe utilizarea responsabilă a resurselor și pe reutilizarea acestora.

Serviciile publice de calitate, educația și sănătatea reprezinte de asemenea alte puncte importante, contribuind la creșterea calității vieții cetățenilor. 
Principiul care stă la baza acestei viziuni constă în faptul că oportunitățile pe care un oraș le oferă reprezintă principalul punct de atracție pentru oameni, atât pentru locuitorii săi, cât și pentru cei care doresc să se stabilească în acel oraș. De obicei, oamenii se îndreaptă către orașe pentru ceea ce acestea oferă în materie de locuri de muncă, condiții de viață, educație, sănătate, siguranță, viață socială și culturală, iar agenții economici sunt atrași de accesul la piețe mai mari, atât din punct de vedere al cererii de cumpărare, cât și sub aspectul resurselor naturale și umane existente într-o anumită zonă. Astfel, o aglomerare urbană cu cât oferă mai multe oportunități tinde să devină mai mare, și, invers, cu cât este mai mare tinde să genereze mai multe oportunități, creându-se astfel un cerc virtuos. 
Constanța a dăinuit și s-a dezvoltat de-a lungul celor peste 2500 de ani de istorie ca oraș port, iar de peste 100 de ani zona reprezintă o importantă atracție turistică, fiind în prezent vizitată de peste un milion de turiști anual. 
Deși dezvoltarea întregii zone metropolitane este în mod natural influențată de aceste două repere, treptat Constanța și-a diversificat oportunitățile și avantajele competitive, fiind în prezent un important pol economic, industria navală, sectorul energetic și industria petro-chimică distingându-se în mod special. 
De asemenea, Constanța este în prezent un centru universitar în continuă dezvoltare, în care studiază cca. 25.000 de studenți, iar numărul acestora crește de la an la an, atrăgând studenți din întreaga regiune, dar și de peste hotare. De altfel, componenta academică, bazată pe inovare, pe cercetare aplicată, pe promovarea și adoptarea celor mai noi tehnologii, dar în primul rând pe păstrarea și atragerea capitalului uman valoros, va reprezenta cheia de boltă a modului în care potențialul și oportunitățile regiunii va fi fructificat și valorizat.
Specificul orașului a marcat profund viața locuitorilor săi, iar acest aspect se evidențiază în comportamentul social și economic al acestora. Oamenii sunt prietenoși, toleranți, activi și cu spirit de inițiativă. Instinctele antreprenoriale nu se manifestă nicăieri în țară mai bine ca în Constanța, iar această tendință este reflectată în numărul mare de societăți comerciale care își desfășoară activitatea în zonă, activitate încununată de rezultatele contabile pozitive ale acestor firme.
Constanța este unul dintre cei mai importanți contributori la bugetul consolidat al statului, situându-se din acest punct de vedere pe primul loc în țară la participația pe cap de locuitor la bugetul statului. De asemenea, gradul de colectare al taxelor și impozitelor locale este foarte ridicat de peste 95%, cu mult peste media națională. 
Astfel, avantajul Constanței, ca pol național de creștere, este acela că nu trebuie să-și caute acum calea, nu trebuie să-și identifice profilul economic și nici pe cel social. Rolul și importanța sa ca metropolă, atât la nivel regional sau național, dar și la nivel european, este consfințit de tradiția, de potențialul său și de realitățile concrete din această mare aglomerare urbană.
Factorul de dezvoltare este omniprezent în Zona Metropolitană Constanța, fiind determinat, în primul rand, de către investițiile private, mereu atrase de potențialul enorm existent și stimulate de spiritul antreprenorial al cetățenilor. Însă, acest mediu propice dezvoltării trebuie susținut de un cadru organizatoric corespunzător și mai ales de un set de politici, măsuri și proiecte publice.
De asemenea, vectorul de dezvoltare și afluxul investițional existent se impun a fi bine coordonate, iar repartizarea acestor tendințe să se poată face echilibrat, la nivelul întregului teritoriu metropolitan. De aceea, reducerea discrepanțelor de dezvoltare dintre cele 16 unități administrative care formează polul de creștere Constanța, mai ales din punct de vedere al infrastructurii publice, rămâne un deziderat constant în perioada următoare.
Noile realități regionale și globale ne-au arătat importanța capacității de adaptare nu doar pentru fiecare individ în parte, dar și pentru întreaga comunitate. Astfel, anumite probleme și provocări au venit împreună și cu unele noi oportunități. Pandemia de coronavirus a zguduit timp de doi ani întreaga omenire, dar a contribuit la creșterea ratei de adoptare și utilizare a noilor tehnologii digitale, facilitând un progres fără precedent în acest sens. Nedoritul conflict armat din Ucraina a adus cu sine și foarte multe blocaje și provocări mediului economic și întregii societăți per ansamblu, dar în același timp a generat și noi oportunități cum ar fi intensificarea schimburilor comerciale în Portul Constanța, creșterea importanței geostrategice a zonei, intenția de relocare a unor afaceri sau investiții în regiunea noastră. De asemenea, refugiații ucrainieni, precum și numărul din ce în ce mai mare al altor diverse categori de migranți, nu constituie doar o provocare și o povară socială pentru comunitate, cât și o nouă și importantă oportunitate în ceea ce înseamnă integrarea acestora pe piața muncii și a participării lor la întregul ecosistem economic.
Tradiția coexistenței și cadrul multicultural existent în zonă reprezintă și din acest punct de vedere o premiză favorizantă pentru reacția pozitivă și rezilientă a Constanței la astfel de provocări.  

De asemenea, una dintre cele mai mari amenințări contemporane o reprezintă creșterea alarmantă a poluării, factor generator pentru încălzirea globală și pentru schimbările climatice, precum și pentru societate și economie, gestionarea acestei situații reprezentând poate cea mai mare provocare dintre toate timpurile pentru specia umană. La nivelul viziunii de dezvoltare a Polului Național de Creștere Zona Metropolitană Constanța, privim această nouă realitate ca pe o oportunitate de a ne poziționa în avangarda identificării și implementării unor mai noi eficiente și validate soluții în ceea ce privește protecția și conservarea mediului și imunizarea la schimbările climatice.

În acest context, obiectivele strategice și cele operaționale ilustrează în mod firesc viziunea de dezvoltare a acestui areal, cu potențialul, specificul și unicitatea sa, urmărindu-se în mod special corelarea și integrarea măsurilor în scopul sporirii impactului acestora și asigurării unei sinergii corespunzătoare.


Aceste deziderate pot fi îndeplinite urmărind anumite priorități de acțiune care să structureze intervențiile în raport de importanța, necesitatea și oportunitatea a acestora. Astfel, va putea fi gândit și dezvoltat un mecanism funcțional și obiectiv prin care să se realizeze prioritizarea efectivă, în spațiu și timp, a viitoarelor proiecte de dezvoltare, ținându-se cont de obiectivele și impactul real al acestora și de contribuția la generarea unui cerc virtuos, bazat pe stimulare și creștere exponențială. Din analiza problemelor și a riscurilor, dar și a avantajelor, punctelor forte și a oportunităților, principalele priorități de acțiune care vor ghida implementarea viziunii de dezvoltare a Zonei Metropolitane Constanța sunt:
1) Infrastructură edilitară

2) Servicii publice

3) Mobilitate

4) Eficiență energetică
5) Protecția și conservarea mediului

6) Digitalizare și SMART City

7) Educație, cercetare și inovare

8) Incluziune, asistență și infrastructură socială

9) Sănătate publică

10) Siguranță publică

11) Competitivitate economică

12) Turism

13) Patrimoniu și cultură

14) Sport și agrement

	OBIECTIVE STRATEGICE


Obiectivele strategice au fost stabilite în concordanţa cu:

· Creşterea rolului economic şi socio-demografic al Polului Naţional  de Creştere Constanţa, prin adoptarea unei abordări policentrice, în vederea stimulării unei dezvoltări mai echilibrate a municipiului Constanţa şi a arealului său de influenţă (cele 16 localităţi care formează în prezent Zona Metropolitană Constanța)
· Dezvoltarea capitalului uman
· Ocuparea forței de muncă 
· Îmbunătățirea conectivității 

· Îmbunătăţirea accesibilităţii în interiorul şi în exteriorul municipiului Constanţa şi în arealul său de influenţă, realizând conexiuni cu zonele din imediata vecinătate și asigurând o mobilitate durabilă și sustenabilă, atât pentru populație cât și pentru mărfuri
· Îmbunătățirea mediului urban/rural și a infrastructurii edilitare în toate cele 16 localități ale Zonei Metropolitane Constanța
· Asigurarea accesului tuturor locuitorilor la servicii și utilități publice de calitate
· Creşterea contribuţiei turismului la dezvoltarea zonei 
· Protecția, conservarea și punerea în valoare a patrimoniului cultural, arhitectural și arheologic al zonei
· Îmbunătățirea infrastructurii sociale și educaționale din Zona Metropolitană Constanța
· Creşterea atractivității și competitivităţii economice, prin stimularea spiritului antreprenorial, atragerea de investiții și încurajarea inițiativei private
· Promovarea tehnologiilor moderne și a celor de tipul Smart City și transformarea digitală a societății și economiei locale
· Susținerea cercetării, dezvoltării tehnologice și a inovării
· Asigurarea unui climat de siguranță și securitate a cetățeanului

· Promovarea incluziunii sociale și combaterea sărăciei
· Asigurarea sănătății publice și accesul la servicii medicale de calitate, inclusiv prin promovarea sportului pentru toți și a unui mediu și stil de viață sănătos  
· Protecția și conservarea mediului înconjurător și promovarea utilizării eficiente a resurselor
· Adaptarea la schimbările climatice, prevenirea și gestionarea riscurilor
· Neutralitatea climatică și sprijinirea tranziției către o economie cu emisii scăzute de dioxid de carbon în toate sectoarele, bazată pe eficiență energetică și pe energie verde
· Consultarea publică și implicarea în procesul decizional a cetățenilor și a tuturor actorilor relevanți la nivelul comunității locale 
· Consolidarea capacității instituționale și o administrație publică eficientă
	Obiectiv strategic 1: CONSTANŢA LOCUITORILOR


Acest obiectiv vizează:

· îmbunătăţirea condiţiilor de viată a locuitorilor şi creşterea atractivităţii zonei,  astfel încât să devină un loc plăcut în care să munceşti, să studiezi, să trăieşti
·  accesul tuturor locuitorilor la o infrastructură de calitate (infrastructură publică urbană, infrastructura de bază ce deserveşte furnizarea serviciilor publice, infrastructura de transport, infrastructura de comunicaţii etc.)

· accesul la o locuinţă decentă în condiţii de siguranţă, accesul la servicii de sănătate, servicii de educaţie şi cultură şi servicii sociale de calitate, într-un mediu durabil
· accesul egal la servicii publice de calitate
	Obiectiv strategic 2:  CONSTANŢA TURIŞTILOR


Acest obiectiv vizează crearea unei zone turistice atractivă şi competitivă pentru turiştii români şi străini prin:
· posibilitatea practicării diferitelor forme de turism: litoral, balnear şi de agrement, cultural, religios, etnic, ecoturism, turism de afaceri şi congrese etc.,

· exploatarea potenţialului natural favorabil de care dispune municipiul Constanţa şi arealul său de influenţă 

· valorificarea patrimoniului cultural, istoric şi arheologic 
·  lansarea de produse turistice noi menite sa permanentizeze interesul asupra zonei pe întreaga perioadă a anului. 

· dezvoltarea infrastructurii publice care deservește direct sau indirect turismul
	Obiectiv strategic 3: CONSTANŢA INVESTITORILOR


Creşterea competitivităţii pe termen lung a economiei locale vizează dezvoltarea economică durabilă, generarea și susținerea unui mediu de afaceri stabil şi predictibil şi crearea de noi locuri de munca prin:

· creşterea investiţiilor directe, îndeosebi în sectoarele economice cu valoare adăugată mare
· încurajarea sectorului terţiar şi a acelor activităţi economice care generează creștere economică exponențială, dar și durabilă
· încurajarea și susținerea cercetării, inovării, digitalizării și a noilor tehnologii

· sprijinirea tranziției către o economie cu emisii scăzute de dioxid de carbon în toate sectoarele
· încurajarea și susținerea principiilor economiei circulare

· dezvoltarea de infrastructuri performante de legătură și conectivitate la nivel regional, naţional şi european ierarhizate coerent (autostrăzi, drumuri exprese, dezvoltare unor linii aeriene de descărcare cargo şi crearea de noi capacităţi de dezvoltare şi procesare în porturile maritime şi fluviale cât şi înfiinţarea de noi linii de transport maritime/fluviale/aeriene)

· dezvoltarea cooperării în cadrul Euroregiunii Mării Negre şi spațiul în transfrontalier România-Bulgaria
· dezvoltarea resurselor umane, creşterea ratei de ocupare în meserii şi profesii de înaltă specializare şi utilizarea resursei umane ca factor de dezvoltare economică, în special în sfera sectoarelor tradiționale (exploatări portuare, turism, construcții navale etc) 
	OBIECTIVE SPECIFICE ȘI OPERAȚIONALE 


· Dezvoltarea infrastructurii economice și de afaceri

· Susținerea antreprenoriatului și a inițiativei private
· Cercetare și inovare pe toate axele și domeniile societății
· Transformarea digitală a economiei și a societății și implementarea conecptului SMART City/Village

· Îmbunătăţirea conectivității teritoriale
· Îmbunătățirea accesibilității și mobilității în interiorul Zonei Metropolitane Constanța

· Îmbunătățirea mediului urban și creșterea calității spațiului public edilitar

· Îmbunătățirea echipării teritoriului cu servicii și utilități publice de bază

· Conservarea și valorificarea patrimoniului natural, istoric și cultural
· Dezvoltarea infrastructurii turistice

· Protecția și conservarea mediului înconjurător

· Creșterea eficienței energetice
· Dezvoltarea capitalului uman

· Incluziunea socială 
· Dezvoltarea infrastructurii și a serviciilor sociale

· Dezvoltarea infrastructurii și a serviciilor medicale

· Dezvoltarea infrastructurii și a serviciilor educaționale

· Dezvoltarea infrastructurii și a serviciilor culturale, sportive și recreaționale

· Dezvoltarea infrastructurii și a serviciilor de intervenţie pentru situaţii de urgenţă
· Asigurarea ordinii publice şi creşterea gradului de siguranţă a cetăţeanului 

· Îmbunătăţirea capacităţii administrative şi instituţionale

· Sprijinirea societăţii civile şi susţinerea participării civice
PREȘEDINTE DE ȘEDINȚĂ,

Dănuț-Dumitru PUCICHI

